Case ID: 1164880
Sentence 19: Bu hüquq isə aşağıdakı 3 şərtə riayət edilməklə yaranır: 1) İddiaçının qanunla tələb edilən pensiya yaşına çatması; 2) İddiaçının qanunla tələb edilən zəruri staja (ümumi və güzəştli) sahib olması; 3) İddiaçının işlədiyi peşənin Azərbaycan Respublikasının Nazirlər Kabinetinin "Güzəştli şərtlərlə yaşa görə pensiya hüququ verən istehsalatların, işlərin, peşələrin, vəzifələrin və göstəricilərin siyahılarının təsdiq edilməsi haqqında" 1993-cü il 21 iyun tarixli 320 nömrəli qərarında göstərilməsi.“Vətəndaşların pensiya təminatı haqqında" qanunun 13-cü maddəsinin (a) bəndinə görə, istehsalatların, peşələrin, vəzifələrin və göstəricilərin Azərbaycan Respublikası Nazirlər Kabineti tərəfindən təsdiq olunan 1 nömrəli siyahısı üzrə əmək şəraiti zərərli və ağır olan digər işlərdə çalışan kişilər - 52 yaşına çatdıqda və azı 20 il iş stajı olduqda bu müddətin azı 10 ilini həmin işlərdə çalışarsa, güzəştli şərtlərlə yaşa görə pensiya hüququna malikdirlər.Lakin iş materiallarından da göründüyü kimi xx.xx.2006-cı il tarixədək İddiaçının topladığı güzəştli iş stajı da 10 ildən azdır.Bundan başqa, İddiaçı tərəfindən təqdim edilmiş “Siyəzənneft” NQÇİ-nin xx.xx.2019-cu il tarixli 74 nömrəli arayışından görünür ki, iddiaçının işlədiyi quyuların yeraltı təmiri üzrə operator peşəsi Nazirlər Kabinetinin Qərarı ilə təsdiq olunmuş 2 nömrəli üzrə 57 yaşdan güzəştli şərtlərlə yaşa görə əmək pensiyası almaq hüququ verir.